เนื่องด้วยเด็กอายุ 3-4 ขวบ ไอเยอะมาก หาแล้ว 3 คลินิกแต่ก็ยังไม่หายเลยค่ะ ทั้งฉีดยา กินยา เวลาไอเด็กจะร้องหน่อยๆเพราะเจ็บค่ะ ควรทำอย่างไรดีคะ เพราะขนาดหา พ่นยา ฉีดยาก็ไม่หายเลยค่ะ ทางบ้านกลุ่มใจมากเลยค่ะ
สวัสดีครับ ในเด็กเล็ก การติดเชื้อในทางเดินหายใจจากเชื้อไวรัสเป็นสิ่งที่พบได้บ่อย เพราะภูมิคุ้มกันของเด็กยังไม่สมบูรณ์ครับ ทำให้เกิดอาการเจ็บคอ น้ำมูกไหล และไอได้ง่ายครับโดยทั่วไป หากเป็นการติดเชื้อไวรัส มักจะใช้เวลาราว 5-7 วัน กว่าร่างกายของเด็กจะค่อยๆสร้างภูมิคุ้มกันมากำจัดเชื้อนั้น โดยระหว่างนี้ ก็ควรให้เด็กดื่มน้ำมากๆ รับประทานอาหารอ่อนๆ และรับประทานยาตามอาการ และควรลาป่วยกับทางโรงเรียนไปก่อน ถ้ายังมีอาการไอมากครับอย่างไรก็ดี ถ้าพบแพทย์ที่คลินิกมา 3 ที่แล้ว ยังไม่ดีขึ้น ก็อาจจะต้องคิดถึงเรื่องสาเหตุไอเรื้อรังที่พบได้ในเด็ก เช่น โรคภูมิแพ้ โรคหอบหืด อาการหลอดลมอักเสบ ด้วยเหตุนี้ จึงควรไปพบกุมารแพทย์ผู้เชี่ยวชาญในโรงพยาบาล เพื่อให้แพทย์พิจารณาว่าต้องตรวจอย่างอื่นเพิ่มเติมหรือไม่ (เช่น เอกซเรย์ปอด) เพื่อการรักษาที่เหมาะสมต่อไปครับ